Pål Kraby

Pål Kraby (født 16. februar 1932, død 8. august 2009) var en norsk høyesterettsadvokat og leder av Norsk Arbeidsgiverforening (NAF). Han ble cand.jur. i 1959 og ansatt i NAF i 1963 som juridisk medarbeider. I 1968 ble han høyesterettsadvokat. I 1972 ble Kraby direktør og leder for NAFs utredningsavdeling, og i 1977 ble han administrerende direktør i NAF.

Han er særlig kjent for en lockout NAF iverksatte mot LOs medlemmer i 1986. Lockouten ble et nederlag for NAF,  og Kraby måtte etter nederlaget forlate NAF med en gyllen fallskjerm. Arne O. Holm, som avslørte avtalen om Krabys fallskjerm, fikk SKUP-prisen for avsløringen i 1992.

Pål Kraby spilte i 1953 to landskamper i bandy. Hans bandyklubb var Ready.

Kraby var far til juristen Ida Hjort Kraby.

Referanser

Eksterne lenker 
  Bergens Tidende om lockouten.
 Arne O. Holm fikk SKUP prisen for avsløringen om Pål Kraby sin fallskjerm

Norske foreningspersoner
Norske høyesterettsadvokater
Norske bandyspillere
Personer fra Lillehammer kommune